**TECHNIKA ÉS TERVEZÉS**

A tantárgy tanításának célja a tanulók közvetlen környezetében szerzett tapasztalataikból kiindulva kialakítani a pontosabb, tudatosabb eligazodásukat a technika, a társadalom és a munka világában. A kerettanterv épít a Nat-ban megfogalmazott alapelvekre, a fő témakörökre és tanulási eredményekre.

A tantárgy a fejlesztési feladatok vonatkozásában szintetizáló tevékenységet tölt be. Kiemelt figyelmet fordít arra, hogy a tanulók életmódjának, szokásainak, magatartásformáinak alakítása próbák és gyakorlási lehetőségek során történjen. A pedagógus a tanulók egyediségének, megváltozott tulajdonság-együtteseinek figyelembe vételével járul hozzá a kommunikációs, a kreativitás, a kreatív alkotás, önkifejezés és kulturális tudatosság és a személyes és társas kapcsolati kompetenciák kialakításához. Feladata az egyszerűbb technológiai folyamatokat és azok kapcsolatait ismétlődő tanulási folyamatban, állandó aktivitásban, egyre önállóbb tevékenységre késztetéssel elsajátíttatni.

A tantárgy kiemelt habilitációs és rehabilitációs feladatai közé tartozik a gondolkodási funkciók, műveletek fejlesztése, a problémafelismerő, a tervező, alakító, konstruáló képesség fejlesztése, a kíváncsiság, motiváltság ébrentartása. A cselekvőképesség fejlesztése, az önellátás kialakítása érdekében a fejlesztés a megfelelő technikák elsajátítására fókuszál, a motorikus képességek fejlesztését állítva a középpontba. A munkához való helyes viszonyulás kialakításához szükség van az akaraterő, kitartás tudatos fejlesztésére, a reális énkép, önismeret kialakítására. Támogatni-segíteni kell a tanulókat a távlati lehetőségeik felismerésében, az önfejlesztő magatartás elfogadásában és gyakorlásában is.

**5–6. évfolyam**

Az enyhe értelmi fogyatékos tanulók esetében az 5–6. évfolyam fókuszál a megismerési módszerek további fejlesztésére, a szemléletes képi gondolkodás nyomán kialakuló képzetekre, ismeretekre, az elsajátított tanulási szokásokra építve. Hangsúlyosabbá válik az önálló tanulási tevékenység, melyben előtérbe kerül a verbális szint, de a tanulók fejlettségének megfelelően, differenciált módon mindvégig jelen van a manipulációs és a képi szint is.

A nevelési folyamatban jellemző az egész személyiség fejlesztésére való törekvés. A pedagógiai munka középpontjában a saját élményen, tapasztalaton alapuló egészségmegóvás problémakörének felismerése áll, a személyes lehetőség és szerep ki- és megtalálása és gyakorlása az életvezetésben, az egészség megóvásában. Az életvezetési problémák felismerése kiterjed a családi környezetre is.

|  |  |  |
| --- | --- | --- |
| **Témakör** | **1. A személyes szükségletekkel kapcsolatos teendők** | **Javasolt óraszám: 10 óra** |
| **A témakör nevelési-fejlesztési céljai** | Ápolt, kulturált megjelenéshez szükséges rutinfeladatok megbízható elvégzése.Biztonságos közlekedés szabályainak elsajátíttatása. |

|  |  |
| --- | --- |
| **Fejlesztési ismeretek** | **Fejlesztési tevékenységek** |
| 1.1. ÖnkiszolgálásÖltözködés | Divattal, öltözködéssel kapcsolatos ismeretek szerzése (üzletek kínálata, divatlapok tanulmányozása, egyéni ízlés, előnyös viselet, öltözködési stílus). |
| Saját ruhanemű gondozása | Fehérnemű-használat fontosságának belátása (napi váltás, mosás). |
| Étkezés | Korszerű, sokoldalú táplálkozás megismerése (tanulmányi séta, üzletek kínálata, saját tapasztalat elmondása, fogyókúra, táplálkozási zavarok felismerése). |
| 1.2. Tisztálkodás (a pubertáskor testi higiénéje)  | Megbízható, önálló tisztálkodás, körömápolás, testápoló szerek használatának gyakorlása. Dezodorálás. |
| 1.3. KözlekedésTömegközlekedésKerékpáros közlekedésIllemszabályokJelzőtáblák | Az időjárás hatásának felismerése a közlekedés biztonságára (gyűjtőmunka, baleseti leírások, statisztika). Kerékpározás szabályainak megismerése. Előzékenység, udvariasság szabályainak megismerése, gyakorlása.A közlekedési táblák ismeretének bővítése, tanulmányi séta forgalmas csomópontokon, közlekedési parkban. |
| **Fogalmak** | Divat, ízléses, előnyös, kirívó, fogyókúra, táplálkozási zavar, anorexia, elhízás, pubertáskor, testi változás, testápolás, közlekedési szabály, baleseti statisztika, időjárási front, rendőri intézkedés, közlekedési csomópont, forgalomirányítás. |

|  |  |  |
| --- | --- | --- |
| **Témakör** | **2. Anyagok alakítása, modellezés**  | **Javasolt óraszám: 36 óra** |
| **A témakör nevelési-fejlesztési céljai** | A tevékenységek örömének biztosítása.Esztétikus munkadarabok készítése során az önállóság növelése. |
| **Fejlesztési ismeretek** | **Fejlesztési tevékenységek** |
| 2.1. Papírmunkák | Papír (selyempapír, karton, krepp-papír újságpapír, hullámpapír) megmunkálása (karcolás, festés, lyukasztás, ragasztás, papírmasé), tárgyak készítése alkalmakra (jelmez, álarc, dekoráció, ajándék).  |
| 2.2. Drót, zsineg, fonal, alufólia alakítása | Formák, tárgyak készítése minta és egyéni elképzelés alapján.Fonás, sodrás, hajlítás. |
| 2.3. Természetes anyagok használata | Toboz, makk, csuhé, kavics, parafa, termések felhasználásával babák, díszek, képek készítése (festés, ragasztás). |
| 2.4. Modellezés | Egyszerű ház megtervezése, alaprajz, nézeti rajzok és látszati rajz alapján. Makett készítése. A házépítés modellezése. Építőanyagok megismerése tanulmányi kirándulások során (építkezés, szaküzlet felkeresése).Építés, szerelés fémépítő és tetszés szerinti építőjáték felhasználásával (autó, daru, kerítés, jelzőlámpa).Különböző méretű csavarok, anyák összeszerelése.Puhafa ragasztása, faragása, szögelése, szögek kihúzása, kalapács, fogó használata (képkeret). |
| 2.5. Hulladékkezelés | Törekvés a takarékos anyaghasználatra, szelektív hulladékgyűjtés, újrahasznosítás területeinek megismerése, lehetőségek szerinti gyakorlása. |
| **Fogalmak** | Papírfajta, tervrajz, lépték, arány, építési mód, épületelem, funkció, szelektív, újrahasznosítás. |

|  |  |  |
| --- | --- | --- |
| **Témakör** | **3. Háztartás, gazdálkodás, életmód** | **Javasolt óraszám: 26 óra** |
| **A témakör nevelési-fejlesztési céljai** | Ok-okozati összefüggések felismerése képességének fejlesztése. Problémamegoldó képesség fejlesztése.Pénzügyi ismeretek bővítése.Igények és lehetőségek felmérése, képesség kialakítása ezek mérlegelésére. |
| **Fejlesztési ismeretek** | **Fejlesztési tevékenységek** |
| 3.1. Egészség-betegség: betegségmegelőzés3.2. Egészséges életmód | Különféle szituációk feldolgozása (tréning, szerepjáték).Táplálkozás: javasolt és kevésbé javasolt élelmiszerek gyűjtése, csoportosítása.Mozgás, sport területei a mindennapi tevékenységek között (testedzés, kondicionálás, természetjárás).  |
| 3.3. Takarékos energiafogyasztás | A víz-, elektromosság-, hőenergia használata során alkalmazható takarékossági technikák (energiatakarékos égők, szigetelés, odafigyelés a vízcsapok kifogástalan működésére). |
| 3.4. HázimunkákLakásgondozás | Rendszeres és időközönként szükséges munkák elvégzése (csoportosítás, gyakorlás, tanulmányi séta).Tevékenység tervezése, gyakorlása, utómunkák.  |
| Ételkészítés | Vendéglátás (szituációs gyakorlatok). |
| 3.3. Gazdálkodás  | A család költségvetése, bevétel, kiadás.Közüzemi számlák tanulmányozása, összehasonlítása (a tapasztaltak elemzése).Példák átmeneti pénzügyi zavarok kezelésére.  |
| Vásárlás | Zsebpénz, háztartási pénz, vásárlások tervezése, akciók, kedvezmények, diszkont, internetes vásárlás – ismeretek szerzése, tapasztalatok megbeszélése. |
| **Fogalmak** | Tápanyag, zsír, szénhidrát, vitamin, kondicionálás, energiafajta, házimunka, eszköz, tevékenység, költségvetés, bevétel, kiadás, banki művelet, kölcsön, kamat, határidő, akció, leértékelés, kedvezmény. |

|  |  |
| --- | --- |
| **Összegzett tanulási eredmények a két évfolyamos ciklus végére** | Ápolt, kulturált megjelenés, következetes és rendszeres testápolás.Az élelmiszerek ismerete és csoportosítása az egészséges táplálkozás megvalósítása és az étkezési zavarok elkerülése érdekében.A test változásainak érzékelése, a pubertáskornak megfelelő higiéniás szokások bevezetése.Önállósulás a gyalogos és közösségi közlekedésben, a kerékpáros közlekedés szabályainak elsajátítása.Új anyagok és újabb technikák megismerése a tárgyak alakításához, modellek készítéséhez.Az egészséges életmód érdekében szükséges tennivalók körének bővítése. A tanuló életkorának és képességeinek megfelelően ismeretek az energiatakarékosságról, a szelektív hulladékgyűjtésről.A gazdálkodással és pénzhasználattal kapcsolatos fogalmak megismerése.  |

**7–8. évfolyam**

A szakasz célja felismertetni a munka és technika szükségességét és hasznát az ember életében.

Az enyhe értelmi fogyatékos tanulók egyéni tulajdonságaira fókuszálva kell segíteni az eredményesség összefüggéseinek felismertetését a tervezés, szervezés, kivitelezés között, a tanulói tevékenységekre alapozva. Ehhez szükség van az individuális különbségekhez igazodva az önértékelő- és az ítélőképesség fejlesztésére.

Az életmód és a munka világának összefüggései, az életmódból adódó problémák megláttatása során a szabad időre mint szükségletre is figyelmet kell fordítani, támogatva az egyensúly kialakítását a munka-tanulás-szabadidő szervezésében. Kiemelt feladat a tanulók egészségvédelmi, betegségmegelőzési és környezeti ismereteinek bővítése, a veszélyek és elkerülésük lehetőségének ismerete.

Az egyéni különbségek szerepet játszanak a pályaválasztásban, a pályaterületek kiválasztásában és megismerésében is. A pályacél, a folyamatos fejlődés lehetőségének kialakítása érdekében fókuszba kerül a munkavégzés és kézügyesség alakítása, az eszközhasználati jártasság gyakorlása, a tanulás szerepének felismertetése a sikerben.

|  |  |  |
| --- | --- | --- |
| **Témakör** | **1. Személyes szükséglettel kapcsolatos teendők**  | **Javasolt óraszám: 8 óra** |
| **A témakör nevelési-fejlesztési céljai** | Az esztétikus külső megjelenésre törekvés erősítése.A tájékozódás eszközeinek és módjának megismertetése és alkalmazása. |
| **Fejlesztési ismeretek** | **Fejlesztési tevékenységek** |
| 1.1.Önkiszolgálás | Önállóság a személyes teendők elvégzésében (a tanultak alkalmazása a napi tevékenységekben, a szolgáltatások rendszeres igénybevétele, fodrász, bőrápolás, kozmetikai szerek, sminkelés, körömápolás), a túlzások kerülése. |
| 1.2. Közlekedés | A település közlekedési viszonyainak ismerete. Tájékozódás a térképen.Közlekedési útvonal kiválasztása.A közlekedési szabályok ismerete és betartása. Tájékozódás a menetrendben. |
| **Fogalmak** | Bőrápolás, sminkelés, alkalomnak megfelelés, térképfajta, közlekedési útvonal, közlekedési szabály és jelzés, menetrend.  |

|  |  |  |
| --- | --- | --- |
| **Témakör** | **2. Anyagok alakítása, modellezés**  | **Javasolt óraszám: 26 óra** |
| **A témakör nevelési-fejlesztési céljai** | Műveleti algoritmusok pontos követése a tervezésben és a kivitelezésben.Egyszerűbb hibák felfedezése és javítása irányítással. |
| **Ismeretek** | **Fejlesztési követelmények/Tevékenységek** |
| 2.1. Modellezés | Általánosan használt egyszerű gépek, berendezések (működő modellek) készítése, tanulmányozása.Csengő, elemlámpa, izzó ellenőrzése, belső égésű motor modelljének tanulmányozása. Vasúti pálya, vasúti modell működésének megfigyelése.Háztartási gépek használata, világítás, fűtés, vízhasználat (balesetmentes, szakszerű használat, időzítő, fokozat beállítása), az eszközök megfigyelése működés közben.Háztartási eszközök hibájának megfigyelése (csöpögő csap, WC-tartály, festékhiba, szobanövény átültetése) és javítása irányítással.Makett készítése változatos anyagokból, építőelemekből.Alaprajz, térkép tanulmányozása, készítése, eligazodás alaprajzon, térképen. |
| **Fogalmak** | Gép, technikai rendszer, belső égésű motor, elektromos hálózat, biztosíték, áramtalanítás, mérőóra-állás, vízvezeték, gázvezeték, időzítő, tömítés, hőfokszabályozó, balesetvédelem, használati utasítás, garancia. |

|  |  |  |
| --- | --- | --- |
| **Témakör** | **3. Háztartás, gazdálkodás**  | **Javasolt óraszám: 18 óra** |
| **A témakör nevelési-fejlesztési céljai** | A vásárlói jogok megismerése, és szükség esetén alkalmazása.A gazdálkodással, pénzkezeléssel kapcsolatos elemi összefüggések felismerése. |
| **Fejlesztési ismeretek** | **Fejlesztési tevékenységek** |
| 3.1. Vásárlás. Szavatosság.Jótállás. Garancia.Csere. | Vásárlás során lényeges körülmények mérlegelése. Szavatossági idő, kezelés, fogyaszthatóság, tárolás módja a piktogramokon: piktogramok megfigyelése, leolvasása.Vásárolt áru cseréje, a feltételek megismerése. |
| 3.2. Háztartási pénzgazdálkodás | Bevétel, kiadás tervezése, fiktív és valós adatokkal. Közüzemi számlák tanulmányozása, értelmezése. Háztartási füzet használata (zsebpénz felhasználásának figyelemmel kísérése, a kiadások elemzése, hasznos vagy haszontalan célra költötte-e, gyűjtés nagyobb vásárlás megvalósítására). |
| 3.3. Felelős pénzkezelés | Készpénz, bankkártya használata. Megtakarítások, kölcsön, törlesztés. Bank felkeresése, viselkedési szabályok megismerése, betartása; tennivalók, szükséges dokumentumok megismerése a banki szolgáltatás igénybevételéhez. |
| **Fogalmak** | Bevétel, kiadás, rezsi, háztartási füzet, készpénz, bankkártya, jelszó, automata, átutalás, kamat, kölcsön, jelzálog, árverezés, megtakarítás, pontosság, folyószámla. |

|  |  |  |
| --- | --- | --- |
| **Témakör** | **4. Pályaorientáció**  | **Javasolt óraszám: 20 óra** |
| **A témakör nevelési-fejlesztési céljai** | Szakmák, és a szükséges képességek minél szélesebb körű megismertetése. |
| **Fejlesztési ismeretek** | **Fejlesztési tevékenységek** |
| 4.1. Önismeret. Képességek. Főbb érdeklődési területek. | Önismereti foglalkozások, tréning; szívesen végzett tevékenységek, érdeklődés irányának számbavétele, megfogalmazása. |
| 4.2. Pályaválasztással kapcsolatos alapfogalmak. | A felmerült alapfogalmak megismerése, értelmezése, gyakorlati példák keresése, megbeszélése. |
| 4.3. Pályaképek, pályatükrök, egyes foglalkozások megismerése. | Foglalkozások, a szükséges készségek, a végett tevékenységek, eszközök számbavétele.Üzemlátogatás. Munkahelyek, foglalkozások megfigyelése. |
| 4.4. Pályaalkalmasság. | A vizsgált foglalkozásokhoz szükséges képességek, készségek számbavétele. |
| 4.5. Pályaválasztással kapcsolatos dokumentumok. | Önéletrajz készítése, jelentkezési lap tanulmányozása, kitöltése. |
| 4.6. Továbbtanulási, szakmatanulási lehetőségek.4.7. A munkavállalás feltételei. | Pályaválasztási tanácsadó felkeresése. Pályaválasztási kézikönyv, szakmákkal kapcsolatos ismertető tanulmányozása.Tájékozódás a munkaerőpiacon. |
| **Fogalmak** | Önismeret, tréning, képesség, készség, őszinteség, továbbtanulás, pályaválasztás, pályaalkalmasság, önéletrajz, pályaválasztási tanácsadó, jelentkezési lap, foglalkozás, szakma, munkaügyi központ, munkakör, beosztás.  |

|  |  |
| --- | --- |
| **Összegzett tanulási eredmények a két évfolyamos ciklus végére** | Ápolt, kulturált megjelenés, következetes és rendszeres testápolás.Tájékozódás térképen, közlekedési jelzések felismerése és alkalmazása.Menetrend használata. Közlekedéssel kapcsolatos tájékoztatás figyelemmel kísérése.Működő modellek készítése irányítással. Vásárlással, szolgáltatás igénybevételével kapcsolatos fogyasztóvédelmi szabályok és információk ismerete.Háztartási pénzgazdálkodás, felelős pénzkezelés elemeinek megértése, az ismeretek alkalmazása.Pályaválasztás során felmerülő szempontok és teendők megismerése és mérlegelése a helyes döntés érdekében. |